Author: Administrator
Last saved by: Admin
Company: Reanimator Extreme Edition

1 БІЛІМ БЕРУ БАҒДАРЛАМАСЫНЫҢ ПАСПОРТЫ

1.1 Контекст
Тіркеу нөмірі: 7M01600011
Білім беру саласының коды және жіктелімі: 7M01 Педагогикалық  ғылымдар 
Дайындық бағытының коды және жіктелімі: 7М016 Гуманитарлық пәндер бойынша педагогтарды даярлау
Білім беру бағдарламасының тобы:  М016 Тарих педагогтерін даярлау
Білім беру бағдарламасының атауы: 7М01601 Тарих
Білім беру бағдарламасы түрі: қолданыстығы
Бағдарлама түрі: Екінші цикл:  магистратура 7 деңгей ҰБШ / СБШ / ББХСЖ
Берілетін дәреже: «7М01601 Тарих» білім беру бағдарламасы бойынша педагогика ғылымдарының магистрі 
Кредиттердің жалпы көлемі: 120 академиялық кредит (ғылыми-педагогикалық бағыт)
Типтік оқу мерзімі: 2 жыл
Оқыту тілі: Көптілді
Білім беру қызметімен айналысуға лицензия: Білім беру бағдарламасы 2025 жылдың                 20 маусымында Қазақстан Республикасы Ғылым және жоғары білім министрлігінің Ғылым және жоғары білім саласындағы сапаны қамтамасыз ету комитеті берген «7М016 Гуманитарлық пәндер бойынша педагогтарды даярлау» бағыты бойынша №KZ49LAM00007465 лицензияға қосымшасы негізінде жүзеге асырылады.
Аккредитация.
1)	Институционалды аккредиттеу: Білім беру сапасын қамтамасыздандыру тәуелсіз қазақстандық агенттігі, куәлік HE-IA-000010  23.04.2024 ж.,  аккредитацияның әрекет ету мерзімі 23.04.2024 ж. - 22.04.2029 ж.
2) Мамандандырылған аккредиттеу: «ARQA» Аккредиттеу және білім беру сапасын сараптау тәуелсіз агенттігі, HE-SA-000404 аккредитацияның әрекет ету мерзімі 23.04.2024 ж. – 22.04.2029 ж. 
БББ әзірлеуде қолданылған кәсіби стандарттар: Білім беру ұйымдарының педагогтеріне арналған кәсіптік стандарттар, Жоғары және (немесе) жоғары оқу орнынан кейінгі білім беру ұйымдарының педагогтеріне (профессор-оқытушылар құрамына) арналған кәсіптік стандарты.
1.2  І.Жансүгіров атындағы Жетісу университетінің ҚР жоғары және жоғары оқу орнынан кейінгі білім беру жүйесіндегі орны
Ілияс Жансүгіров атындағы Жетісу университеті кең ауқымды мамандықтар бойынша үш сатылы кадрлар даярлауды (бакалавриат, магистратура және PhD докторантура) жүзеге асыратын Жетісу облысындағы ірі өңірлік көп салалы жоғары оқу орны болып табылады.
Миссиясы: Жетісу облысы мен Қазақстан Республикасы экономикасының индустриялық-инновациялық дамуы қажеттіліктерін қанағаттандыратын бәсекеге қабілетті кадрларды даярлау.

Стратегиялық мақсат:
1. Бәсекеге қабілетті кадрларды сапалы даярлауды қамтамасыз ету;
2. Әлемдік үрдістер контексінде жоғары және жоғары оқу орнынан кейінгі білім беру мазмұнын жаңғырту.
Университеттің ұлттық және халықаралық рейтингтердегі орны:
-	UI GreenMetric World University Rankings 2025 рейтингісінен әлемде 721-орын, Қазақстанның 30 ЖОО арасында 7-орын;
-	QS World University Rankings: Asia 2026 рейтингісінен 851 – 900 орын, QS World University Rankings: Asia 2026 – Central Asia рейтингісі бойынша 49-орын;
-	Қазақстанның жетекші көпсалалы ЖОО-ның 2025 жылғы Ұлттық рейтингінде – 3-орын (БСҚБТА);
-	IAAR Eurasian University Ranking (IAAR-EUR) – 2025 рейтингісі бойынша «Сапа жұлдызы» (IAAR EUR Quality Star Award) атағы.

1.3	Білім беру бағдарламасының бейіні
Негіздеме: 7М01601 Тарих білім беру бағдарламасы оқытушылық, ғылыми-әдістемелік, басқарушылық, тәрбие жұмыстарын орындайтын магистрлерді даярлауға, жоғарғы білім берудің ұлттық жүйесін Болон үрдісіне бейімдеу жағдайлары мен мүмкіндіктерін қалыптастыруға бағытталған. Ол өз кезегінде европалық және халықаралық білім беру кеңестігімен үйлесім табуға мүмкіндік береді. 
Оқыту бағдарламасы 7М01601 Тарих мамандығы бойынша 6М011400 Тарих білім беру бағдарламасына сәйкес 2012–2013 оқу жылынан бастап жүзеге асырылып келеді. Осы уақыт аралығында кафедра аталған бағытта 40-тан астам түлек дайындап шығарды. 
Экономика сұраныстарына сәйкес еңбек нарығын зерттеу: Аймақтың әлеуметтік-экономикалық дамуының ерекшелігі, Жетісу облысының индустриалдық дамуының бағдарламасы мамандарға, ғылыми және педагогикалық кадрларға тапшылықты қамтамасыз ету үшін І.Жансүгіров атындағы Жетісу университеті жоғары және жоғарғы оқу орнынан кейінгі білім беруді көздейді. Бұл өз кезегінде нарықтық қажеттілікті және ҚР білім беру саясатын ескере отырып қолда бар ресурстарды ББ іске асыруда ұтымды және тиімді пайдалануға мүмкіндік береді: кадрлық әлеует, материалдық-техникалық база, ақпараттық ресурстар, оқыту мекемелерімен арадағы серіктестік қатынастар.
Жұмыс берушілермен өзара қарым-қатынасты талдау «Тарих» ББ бітірушілерге деген сұраныстың тек Талдықорған қаласы бойынша ғана емес, сонымен қатар Жетісу облысы бойынша және ғылыми-зерттеу орталықтарының, басқарудың мемлекеттік органдарының білім беру жүйесінде өте жоғары екендігін көрсетіп берді. 
Тарих ББ мамандарын даярлау сапасы туралы жұмыс берушілердің көзқарасын зерттеу білімгерлердің педагогикалық іс-тәжірибеден өту үрдісі кезінде,  сондай-ақ жұмысқа тұру мен жұмыс берушілердің пікірлері негізінде  іске асырылады. Оның негізінде білім алушылар іс-тәжірибе жетекшілерінен, мектеп директорларынан мінездеме алады. 7М01601 Тарих ББ  білім алушылардың мінездемелерінде теориялық дайындықтың жоғары деңгейі, алған білімді іс жүзінде пайдалана білуі және олардың қазіргі заманға сай болашақ педагог талаптарына сәйкестілігі көрініп тұрады
Білім беру бағдарламасының мақсаты: қазіргі дамушы әлемде кәсіби ұтқырлыққа кепілдік беретін іргелі білімге, жоғары кәсіби, бәсекеге қабілетті, зерттеушілік, тұлғалық-кәсіби, ұйымдастырушылық-басқару құзыреттіліктеріне ие кадрларды даярлау. 

Бағдарламаның ерекшелігі: 

Кәсіби қызмет саласы | Жалпы білім беретін (орта, орта арнайы, колледж) мекемелер, мемлекеттік ұйымдар, кәсіпорындар.

Кәсіби қызмет нысаны

а) Білім беру (педагогикалық):
– білім беру мекемелерінде оқу-әдістемелік үрдісті ұйымдастыру жұмыстарын жүзеге асыру;
– тарихи көп салалы пәндерді оқыту;
– мәдениет саласы бойынша рухани мұраларды жинау жұмыстары.
б) Ұйымдастыру-басқару:
– білім беру мекемелерінде оқу-әдістемелік үрдісті ұйымдастыру;
– мәдениет және білім беруді басқару-ұйымдастыру саласындағы ағартушылық жұмыстарын ұйымдастыру;
в) Ғылыми-зерттеу:
– жоғары оқу орындарында зерттеу бағдарламалары аясында ғылыми зерттеулер жүргізу;
– ғылыми зерттеулер мен халықаралық бағдарламаларға жетекшілік ету аясында ғылыми тұрғыдан ынтымақтастық орнату.

БББ филиалы

«Жетісу облысының білім басқармасының Талдықорған қаласының білім бөлімі» мемлекеттік мекемесінің «М.Жұмабаев атындағы №19 орта мектеп-гимназиясы мектепке дейінгі шағын орталығымен» КММ
«Жетісу облысының білім басқармасының Талдықорған қаласының білім бөлімі» мемлекеттік мекемесінің №10 Ш.Уәлиханов атындағы орта мектеп-гимназиясы» КММ

Іс – тәжірибе базасы

М.Тынышпаев атындағы  Жетісу облыстық тарихи-өлкетану музейі, «Талдықорған мемлекеттік архиві» КММ 
Жетісу облысының мәдениет, архивтер және құжаттама басқармасы» мемлекеттік мекемесінің «Жетісу облысының мемлекеттік архиві» КММ
Жетісу облыстық тарихи-мәдени мұраны қорғау жөніндегі орталығы» КММ

Академиялық ұтқырлық бойынша оқу мүмкіндігі | Серіктес-ЖОО: Цюрих университеті Швейцария, Әл-Фараби Қазақ ұлттық университеті, Қазақ Ұлттық қыздар педагогикалық университеті, Алматы энергетика және байланыс университеті, Лодзь университеті (Польша)
Стипендиалық бағдарламалар | Мемлекеттік білім беру тапсырысы, жергілікті атқарушы органдардың гранты
	
1.4  Түлектің бейнесі
Дублин дескрипторларына сәйкес түлектің атрибуттары:
1) зерттеу контексінде идеяларды әзірлеу және (немесе) қолдану кезінде оқытылып отырған саланың озық білімдеріне негізделген осы саладағы дамытылатын білімдер мен түсініктерді көрсете білу;
2) жаңа ортада, барынша кең пәнаралық контексте проблемаларды шешу үшін өз білімін, түсінігі мен қабілетін кәсіби деңгейде пайдалана білу;
3) әлеуметтік, этикалық және ғылыми ойларды ескере отырып, пікір қалыптастыру үшін ақпарат жинауды және түсінік беруді жүзеге асыру;
4) мамандарға, сондай-ақ маман еместерге ақпараттты, идеяны, қорытындыларды, проблемаларды және шешімдерді нақты және тиянақты түрде хабарлау;
5) зерделеніп отырған салада одан әрі оқуды өз бетінше жалғастыру үшін қажетті оқу дағдыларының болу қабілетін сипаттайтын оқыту нәтижелерін көрсетеді.
 
ББ түлегінің құзыреттіліктері:
ТҚ 1 – ғылыми танымның дамуындағы заманауи тенденциялар туралы, гуманитарлық ғылымдардың өзекті деген әдістемелік және философиялық проблемалары туралы, жаһанданудың әлеуметтік-экономикалық үрдістері мен қарама-қайшылықтары жөнінде түсініктің болуы;
ТҚ 2 – ғылыми қызметті ұйымдастыру принциптері мен ғылыми таным әдістемесін білу, заманауи ақпараттық технологияларды тарту арқылы ақпараттық-аналитикалық және ақпараттық-библиографиялық жұмысты жүргізу қабілетін меңгеру; 
ТҚ 3 – кәсіби және зерттеу қызметінде алған білімді пайдалана алу, жаңа бейтаныс жағдайлар кезінде зертеу міндеттерін шешу үшін білімді интеграциялау; жинақталған материалды жинау,өңдеу және талдай білу; магистрлік диссертацияны орындау барысында оның шынайылығы мен жеткіліктігігін анықтау;
ТҚ 4 – тарихи процестер мен құбылыстарды талдауда ғылыми концепциялар, теориялар мен ұғымдарды сыни талдаудан өткізе білу; үнемі білімді жаңарту қабілетіне ие болу; кәсіби дағдыларды кеңейте білу;
ТҚ 5 – оқытудың интербелсенді әдістерін, салыстырмалы-тарихи және типологиялық әдістерді тарихи құбылыстарды оқыту үрдісінде қолдана білуге қабілеттілік;
ТҚ 6 – деректанудың теориялық әдістері мен негіздерін, деректерді талдау мен синтездеу дағдыларын игеру, алған білімді зерттеу міндеттемелерін шеші кезінде пайдалана білу;
ТҚ7 – күнделікті және кәсіби қызмет барысында білімді кеңейту мен тереңдету дағдыларына ие болу; күнделікті кәсіби қызмет пен докторантурада білім алуды жалғастыру үшін қажетті болып табылатын үнемі ізденіс пен оқуға деген қажеттілікті түйсіну, жаңа білімді алу дағдыларын меңгеру;
ТҚ 8 – ғылыми тарихи білімге сүйене отырып, проблемаға өзіндік көзқарасын қалыптастыру; зерттелетін курстардың даулы мәселелері бойынша пікірталасқа қатысушының позициясы мен дәлелдер жүйесін сыни тұрғыдан қабылдау, оны гуманистік идеалдар мен демократиялық құндылықтар тұрғысынан бағалау.
ТҚ 9 – Қазақстандағы тарихи үрдістің біркелкілігін сипаттайтын негізгі үрдістер, фактілер мен құбылыстар туралы түсінігінің бар болуы; ХХ ғ. басында қазақ либералды-демократиялық интеллигенциясының қызметі мен қалыптасу негіздерін талдайды;
ТҚ 10 – тарихи деректер және зерттеулермен өз бетімен жұмыс жасау, оларды талдау, материалдарды жинақтау мен өңдеуді іске асыру; тарихи оқиғаларды талдау, оларға баға беру мен мен өзіндік қорытындылар жасау; шетелдік және отандық тарихтың өзекті мәселелерін терең зерттеу.

Оқытудан күтілетін нәтижелер:
ОН 1 – ғылыми тарихи білімге сүйене отырып, проблемаға өзіндік көзқарасын қалыптастыру; зерттелетін курстардың даулы мәселелері бойынша пікірталасқа қатысушының позициясы мен дәлелдер жүйесін сыни тұрғыдан қабылдау, оны гуманистік идеалдар мен демократиялық құндылықтар тұрғысынан бағалау;
ОН 2 – әлемнің толерантты азаматы бола отырып, мәдениетаралық байланысты көрсете отырып, басқа елдер мен халықтардың мәдениеттері мен әдет-ғұрыптарын сипаттау; этнологияның негізгі теориялық және әдіснамалық мәселелерін түсіндіру; этнодемографиялық фактордың адамзат тарихындағы рөлі мен маңызы;
ОН 3 – ғылым тарихы мен философиясының қазіргі мәселелерін жүйелеу үшін, қазіргі ғылым философиясының ережелерін абстрактілі-логикалық талдау және синтездеу ерекшеліктерін ескере отырып, оның концептуалды-әдістемелік аппаратын меңгеру;
ОН 4 – шетелдік және отандық тарихнаманың жаңа бағыттарын сыни тұрғыдан талдау; тарихтың өзекті мәселелерін анықтау және талдау, оларды ғылыми зерттеулерде және тәжірибеде қолдану;
ОН 5 – жоғары мектепте және ғылыми-зерттеулердің әдіснамасының білім беру үрдісінде басқарушылық қызмет тәсілдерін қолдана отырып, ұйымдастырудың негізгі әдістерін қолдану;
ОН 6 – өзіндік идеяларды, проблемалар мен шешімдерді дамытып, оларды мамандарға да, жалпы аудиторияға да ұсыну;
ОН 7 – шетелдік дерек көздерінен кәсіби ақпарат алу, ғылыми хат алмасу, ғылыми мақалалар мен баяндамалар дайындау, өз ұстанымын ауызша және жазбаша түрде білдіру үшін қажетті деңгейде шет тілін білу;
ОН 8 – тарихи құбылыстар мен фактілерді тарихилық принципіне сүйене отырып, тарихи процесс пен кезеңдердің заңдылықтарын ескере отырып талдау;
ОН 9 – қазақ мемлекеттілігінің қалыптасуының алғышарттарын, оның даму, өрлеу және құлдырау процестеріне дәйектер келтіру; Қазақ хандығының эволюциясындағы Сыр бойындағы қалалардың рөлі мен маңызын анықтау;
ОН 10 - тарихтың маңызды және өзекті мәселелерін бөліп көрсету; қоғам мен мемлекет дамуының ерекшеліктері мен заңдылықтары, тарихи ой; практикалық оқу және жазбаша жұмыстарды жазу барысында ғылыми зерттеулердің нәтижелерін талдау; аппаратымен жұмыс жасау дағдыларын меңгерген;
ОН 11 – қазақ зиялыларының қоғамдық-саяси тарихтағы рөлі мен орнын анықтай отырып, қазақ халқының ұлт-азаттық қозғалысы туралы идеяларды дәрежелеу, ХХ ғасырдың басындағы ұлттық-мемлекеттік құрылыс проблемаларын сипаттау;
ОН 12 – дерек көздерін терең ғылыми талдауға сүйене отырып, әртүрлі ақпарат көздерін өзектілігі, сенімділігі және объективтілігі тұрғысынан бағалау

Жұмысқа орналасу мүмкіндігі: Жұмыс берушілермен өзара қарым-қатынасты талдау І.Жансүгіров атындағы ЖУ түлектерінің Талдықорған қаласының және 	Жетісу облысының білім беру жүйесінде жоғары сұранысқа ие екендігін көрсетті.

Бітіруші келесідей ұйымдар мен мекемелерге жұмысқа орналасу мүмкіндігіне ие: жалпы білім беретін орта мектептердің, лицейлердің, гимназиялардың, колледждердің тарих мұғалімдері; тарих бойынша зерттеу үйірмелерінің жетекшілері, мұражайлар мен мұрағат мекемелерінің мамандары; тарих бойынша ҰБТ-ға дайындық үшін репетиторлар, жергілікті білім басқармасы және әкімдіктердің мамандары.

2. БІЛІМ БЕРУ БАҒДАРЛАМАСЫНЫҢ МАЗМҰНЫ
 
2.1 Модульдер сипаттамасы

Модуль № | Модуль атауы және коды | Пән атауы және № | Ак. кредит саны | Пән циклы | Модуль бойынша оқыту нәтижелері

1

GBOM-1 Ғылым
мен білімнің өзекті мәселесі

Ғылым тарихы мен философиясы

37

БП

Пән ғылыми зерттеулер жүргізу барысында өзектілігін сақтайтын әлемдік философиялық ойдың негізгі жетістіктерін, идеяларын, көзқарастары мен теорияларын тарихи тұрғыда зерделеуге бағытталған. Пән аясында метатеориялық, теориялық, теориялық-эмпирикалық және қолданбалы деңгейлердегі философиялық және ғылыми танымның қағидаттары мен әдістері, ғылыми-зерттеу жұмыстарын ұйымдастыру ерекшеліктері, сондай-ақ ғылыми зерттеуді жүргізу және оның нәтижелерін баяндау логикасы қарастырылады.

ТК 2.1
А) Магистранттардың ғылыми-зерттеу жұмыстарын ұйымдастырудың негіздері
В) Тарихи зерттеу әдістері

БП

Ғылыми зерттеулерді жүргізуде алған білімді пайдалану мақсатында ғылыми жұмыстарды ұйымдастырудың қалыпты әдістері мен  тәсілдерін меңгереді. Тарихнаманың жаңа тәсілдерін басшылыққа ала отырып, тарихтың теориялық-методологиялық мәселелерімен және тарихи зерттеулердің әдістерімен таныстырады.

ТК 2.2
A) Тарихи деректермен жұмыс жасаудың әдіс-тәсілдері 
B) Магистранттардың кәсіби бағытталған қызметін ұйымдастыру

БП

Тарихи зерттеу міндеттерін шешу үшін деректанулық зерттеудің әдіс-тәсілдерін, тарихшының кәсіби қызметі үшін қажет деректердегі ақпаратты талдау және өздігінше табу, тарихи деректермен жұмыс істеудің әдіс-тәсілдерін қарастырады. Жеке тектік құжаттар, мерзімді басылымдар, заң актілері және архив құжаттарын деректанулық тұрғыдан зерттейді.

| | ХХ ғ. Қазақстан тарихының өзекті мәселелері | | БеП | ХХ ғасырдағы Қазақстан тарихының өзекті мәселелерін, кеңестік кезеңде, әсіресе ХХ ғасырдың 20-30 жылдарында  орын алған қоғамдық-саяси өзгерістерді қарастырылады. Кеңес үкіметінің орнауы, коммунистік идеологияның қаоыптасуы, тоталитарлық саяси режимнің нығаюы социумның қоғамдық-саяси жүйесінің дағдарысына алып келіп, Қазақстанда демократиялық үрдістердің қажеттілігін көрсетті.

ТК 3.2
A) Жетісу өлкесін отарлау тарихы (ХІХғ.-ХХғ.басы) 
B) Отаршылдық басқару үлгілерінің теориялық негіздері мен дамуы

БеП

Жетісудың әлеуметтік-экономикалық саласындағы маңызды даму бағыттары XIX ғасырдың екінші жартысынан бастап айқын көрініс тапты. Ресей империясының өңірді отарлауы; өңірдің ресейлік саясат аясындағы саяси дамуы; шаруашылық өзгерістер; мәдениеттегі өзгерістер.
Колониялық басқарудың теориялық тәсілдерін, империялардың шеткері аумақтарды қосып алу мен бақылау модельдерінің тарихи дамуын зерттеуге арналған. Ресей және басқа да колониялық жүйелердің мысалдары талданады.

ТК 3.3
A) Бірегейліктің антропологиясы
B) Этнологияның теориялық-методологиялық мәселелері

БеП

Антропологиялық бірегейліктің негізгі түсініктері мен заманауи теорияларын, «бірегейлік» ұғымының қалыптасуын, сонымен қатар қазіргі қоғамда кездесетін тұлғалықтың түрлерін қарастырады. Заманауи білім беру мақсаттарын, саналы және жан-жақты дамыған тұлғаларды даярлау міндеттерін басшылыққа ала отырып, этнологияның теориялық-методологиялық мәселелері мен  тарихи зерттеудің әдістерін айқындайды.

ТК 3.5
A) Қазақ зиялыларының қоғамдық-саяси қызметі
B) ХІХ-ХХ ғғ. Қазақстандағы этнодемографиялық үрдістер

БеП

ХХ ғасыр басындағы Қазақстанның қоғамдық-саяси өміріндегі қайшылықты үрдістер мен қазақ ұлт зиялыларының ролі, қазақ зиялыларының қалыптасуының бастаулары, олардың тәуелсіздік үшін күрес жолындағы көзқарастары қарастырылады. XIX ғасырдың екінші жартысы-XX ғасырдағы Қазақстанның полиэтникалық құрамының қалыптасу кезеңдері мен факторлары, патшалықтың қоныс аудары саясаты, индустриализация, ХХ ғ. 20-30 жж. саяси репрессиялар, Қазақстанға халықтардың депортациясы, тың және тыңайған жерлерді игеру саясаттары кезінде  тереңдеуін қарастырады.

2

ӘжОТІМ-2 Әлемдік және Отандық тарихтың іргелі мәселелері

ТК 3.1
А) Ортағасырлық Шығыс ғалымдары және ойшылдарының тарихи мұралары 
B) ХІХ-ХХ ғғ. Орталық Азиядағы этнодемографиялық үрдістер

21

БеП

Ортағасырлық Шығыс ғалымдары мен ойшылдарының рухани мұрасын қарастырып, олардың әлемдік өркениетке қосқан үлесімен танысады. XIX-XX ғғ. Орталық Азияның полиэтникалық және мультимәдени сипатының қалыптасуын, аумақтың этнодемографиялық дамуына тигізген әсерін қарастырады.

| | Шет тілі (кәсіби) | | БП | Магистранттардың кәсіби лингвистикалық құзыреттілігін, мамандандырылған сөздік қорын меңгеруін, академиялық және ғылыми-педагогикалық қарым-қатынас дағдыларын, сондай-ақ кәсіби, ғылыми-зерттеу және білім беру қызметінде шетелдік ақпарат көздерін талдау және пайдалану қабілетін дамытады.

ТК 2.3
А)  Қазақ мемлекеттілігінің эволюциясы: теориялық-әдіснамалық мәселелер 
В) Қазақстанның ортағасырлар тарихының өзекті маселелері

БП

Қазақ хандығының қалыптасуынан тәуелсіздік алғанға дейінгі теориялық-методологиялық аспектілері, Қазақстан тарихының әртүрлі кезеңдердегі мемлекеттілік нышандарының эволюциясы, нақты тұлғалардың ролі мен маңызын талдай алады.
Ортағасырлардағы Қазақстан тарихының өзекті мәселелері: мемлекеттіліктің қалыптасуы, түркі дәуірінің ролі мен маңызы, моңғол шапқыншылығының зардаптарын ашу, тарихи білімге сүйене отырып, тарихи оқиғаларды заңдылықтар аясында талдай алады.

ТК 3.4
А)Халықаралық тарих пен дипломатияны зерттеудегі жасанды интеллект
 В) Шетелдік тарихнаманың жаңа бағыттары

БеП

Шетелдік тарихнаманың негізгі бағыттарын, тарих ғылымының жалпы даму үрдістерін көрсететін және қолданылатын теория, концепция, әдіс-тәсілдердің сипатын білдіретін әртүрлі тарихи мектептерді қарастырады. Шетелдік тарихнаманың негізгі бағыттары, тарих ғылымының жаңа ғылыми әдістер және тәсілдерімен таныстырады. Аталған ғылымның теориялық мәселелерін айқындайды және методологияның дамуын талдайды. Сонымен қатар тарихи деректерді сынға алу мен деректанулық талдау жасай алады.

3 | Әдіс–3 Әдістеме | Жоғары мектептің педагогикасы | 62 | БП | Пән жоғары және жоғары оқу орнынан кейінгі білім беру жүйесіндегі оқытудың заманауи әдістемелері мен технологияларын зерделеуге, жоғары оқу орнындағы педагогикалық үдерісті ғылыми талдау, болжау, жоспарлау және басқару әдістерін меңгеруге, сондай-ақ педагогиканы гуманитарлық білім саласы ретінде және білім беру үдерісі қатысушыларының субъект-субъектілік өзара әрекеттестігі туралы теориялық түсініктерді қалыптастыруға бағытталған.
| | Магистранттың ғылыми-зерттеу жұмысы | | МҒЗЖ | Магистранттарды отандық және шетелдік ғылымның жаңа теориялық, методологиялық және технологиялық жетістіктерімен, сонымен қатар ғылыми заманауи ғылыми зерттеу әдістерімен таныстырады. Эксперименттік мәліметтерді өңдеу және интерпретациялау, дербес ғылыми-зерттеу жұмыстарын жүргізуде тәжірибелік,  тарихи мәселелер бойынша ғылыми жұмыстарды жазуда және ғылыми материалдар жинауда дағды қалыптасады.
| | Басқару психологиясы | | БП | Пән басқару қызметінің психологиялық заңдылықтарын, басқару тиімділігі мен басқару жүйесіндегі жұмыс сапасын арттырудың психологиялық шарттары мен ерекшеліктерін зерделеуге бағытталған. Пән аясында басқару жүйесінің жағдайын диагностикалау және болжау әдістері, сондай-ақ басшыларды даярлаудың белсенді әдістерін әзірлеу, басқарушылық кеңес беру, персоналдың кәсіби дамуы және басшылық лауазымдарға кадрлық резерв қалыптастыру мәселелері қарастырылады.
| | Педагогикалық практика | | БП | Педагогикалық практика ғылыми-педагогикалық кадрларды даярлау объектісі болып табылады және практикалық дағдылар мен оқыту әдістемесін қалыптастыру мақсатында жүргізіледі. Мазмұны магистранттардың студенттік топпен жұмыс жасауының теориялық білімдерін жүзеге асыруға және практикалық біліктері мен дағдыларын жетілдіруге, жоғары білікті мамандарды кәсіби даярлау сапасын арттыруға бағытталған.

ТК 3.6
А) Тарихты оқытудағы коммеморативті тәжірибелер 
В)Технологиялар мен тарих: жасанды интеллект тарихи зерттеу құралы ретінде

БеП

Жоғары оқу орынындарындағы, мектептегі және тарихи оқу үдерісіндегі коммеморативтік тәжірибелерді қолдану ерекшеліктерін, интерактивті оқытудың жалпы нәтижелері мен әсерлерін қарастырады. Тарихи білім берудегі коммеморативті тәжірибелерді зерттейді. Білімгерлерге теория мен практиканың үйлесімін, сондай-ақ тарих пәнін оқытуда қолданылатын коммеморативті тәжірибе  түрлерін көрсету. Оқытуда коммеморативті тәжірибелерді инновациялық әдіс-тәсілдер арқылы қолдана білуді қалыптастырады.

| | Зерттеу практикасы | | БеП | Зерттеу іс-тәжірибесі Тарих мамандығы магистранттарының оқу үрдісінде алған теориялық біліміні бекітуге, магистранттың өзіндік жеке жұмысын ұйымдастыру мен сабақ өткізуге дайындық дағдыларын үйренуге, арнайы зерттеулер бойынша компетенцияларды меңгеруге, сондай-ақ алдыңғы ғылыми жұмыстардың тәжірибесін меңгеруге бағытталған.

Магистрлік диссертацияны рәсімдеу және қорғау

ҚА

Магистранттың диссертациясы тиісті білім саласын дамыту үшін маңызы бар, елдің дамуы үшін айтарлықтай маңызы бар мәселенің шешімін қамтитын ғылыми-біліктілік жұмысы болуы керек.
Диссертация магистранттың өз бетінше жазылуы, ішкі бірлігі болуы, көпшілік алдында қорғау үшін ұсынылған жаңа ғылыми нәтижелер мен ережелерді қамтуы және диссертация авторының ғылымға қосқан жеке үлесі туралы куәландыруы керек.
Магистрант ұсынған жаңа шешімдер басқа белгілі шешімдермен салыстырғанда дәлелденіп, бағалануы керек.

2.2 Пәндер бойынша мәлімет

№

Пән атауы

Пәннің қысқаша сипаттамасы
(30-50 сөз)

Кредит саны

Қалыптастыратын оқу нәтижелері (коды)

Базалық пәндер циклы
ЖОО  компоненті

1 | Ғылым тарихы мен философиясы | Пән ғылыми зерттеулер жүргізу барысында өзектілігін сақтайтын әлемдік философиялық ойдың негізгі жетістіктерін, идеяларын, көзқарастары мен теорияларын тарихи тұрғыда зерделеуге бағытталған. Пән аясында метатеориялық, теориялық, теориялық-эмпирикалық және қолданбалы деңгейлердегі философиялық және ғылыми танымның қағидаттары мен әдістері, ғылыми-зерттеу жұмыстарын ұйымдастыру ерекшеліктері, сондай-ақ ғылыми зерттеуді жүргізу және оның нәтижелерін баяндау логикасы қарастырылады. | 4 | ОН3
2 | Жоғары мектеп педагогикасы | Пән жоғары және жоғары оқу орнынан кейінгі білім беру жүйесіндегі оқытудың заманауи әдістемелері мен технологияларын зерделеуге, жоғары оқу орнындағы педагогикалық үдерісті ғылыми талдау, болжау, жоспарлау және басқару әдістерін меңгеруге, сондай-ақ педагогиканы гуманитарлық білім саласы ретінде және білім беру үдерісі қатысушыларының субъект-субъектілік өзара әрекеттестігі туралы теориялық түсініктерді қалыптастыруға бағытталған. | 4 | ОН5
3 | Шет тілі (кәсіби) | Магистранттардың кәсіби лингвистикалық құзыреттілігін, мамандандырылған сөздік қорын меңгеруін, академиялық және ғылыми-педагогикалық қарым-қатынас дағдыларын, сондай-ақ кәсіби, ғылыми-зерттеу және білім беру қызметінде шетелдік ақпарат көздерін талдау және пайдалану қабілетін дамытады. | 4 | ОН7
4 | Басқару психологиясы | Пән басқару қызметінің психологиялық заңдылықтарын, басқару тиімділігі мен басқару жүйесіндегі жұмыс сапасын арттырудың психологиялық шарттары мен ерекшеліктерін зерделеуге бағытталған. Пән аясында басқару жүйесінің жағдайын диагностикалау және болжау әдістері, сондай-ақ басшыларды даярлаудың белсенді әдістерін әзірлеу, басқарушылық кеңес беру, персоналдың кәсіби дамуы және басшылық лауазымдарға кадрлық резерв қалыптастыру мәселелері қарастырылады. | 4 | ОН5

5

Педагогикалық практика

Педагогикалық практика ғылыми-педагогикалық кадрларды даярлау объектісі болып табылады және практикалық дағдылар мен оқыту әдістемесін қалыптастыру мақсатында жүргізіледі. Мазмұны магистранттардың студенттік топпен жұмыс жасауының теориялық білімдерін жүзеге асыруға және практикалық біліктері мен дағдыларын жетілдіруге, жоғары білікті мамандарды кәсіби даярлау сапасын арттыруға бағытталған.

4

ОН1
ОН3
ОН10

Бейіндеуші пәндер циклы
ЖОО  компоненті

1

ХХ ғ. Қазақстан тарихының өзекті мәселелері

ХХ ғасырдағы Қазақстан тарихының өзекті мәселелерін, кеңестік кезеңде, әсіресе ХХ ғасырдың 20-30 жылдарында орын алған қоғамдық-саяси өзгерістерді қарастырылады. Кеңес үкіметінің орнауы, коммунистік идеологияның қаоыптасуы, тоталитарлық саяси режимнің нығаюы социумның қоғамдық-саяси жүйесінің дағдарысына алып келіп, Қазақстанда демократиялық үрдістердің қажеттілігін көрсетті. Қайшылықты кезеңдер мен тоталитарлық жүйенің саяси науқандарын талдай алады және ғылыми жұмысты жазу барысында пайдаланады.

5

ОН4
ОН10
ОН11

Базалық пәндер циклы
Таңдау компоненті

1

ТК 2.1
А)Магистранттардың ғылыми-зерттеу жұмыстарын ұйымдастырудың негіздері

Ғылыми зерттеулерді жүргізуде алған білімді пайдалану мақсатында ғылыми жұмыстарды ұйымдастырудың қалыпты әдістері мен  тәсілдерін меңгереді. Тарихнаманың жаңа тәсілдерін басшылыққа ала отырып, тарихтың теориялық-методологиялық мәселелерімен және тарихи зерттеулердің әдістерімен таныстырады. Алған білімдері негізінде ғылыми мақалалар мен диссертацияны жазу дағдысын меңгереді. Тарихи деректер және зерттеу материалдарымен өздігінше жұмыс істеу, оларды өңдеу және ғылыми қауымға ұсыну дағдыларына ие.

5

ОН5

2

ТК 2.1
В) Тарихи зерттеу әдістері

Тарих ғылымының қазіргі методология мақсаттары және жан-жақты дамыған мамандарды даярлау міндеттерін басшылыққа ала отырып, тарихи зерттеудің мазмұны, оны ұйымдастыру және әдістерін қарастырады. Тарихи деректерді сыртқы сынға алу үшін және кешенді деректану ғылымының әдістері және техникалық тәсілдерімен, деректанулық терминологиямен, архив құжаттарын жинақтау және жүйелеудің принциптері мен әдістерімен, ғылыми зерттеу дағдыларымен таныстырады. Тарихи деректерді өзектілігі, шынтуайттылығы және объективтілігі тұрғысынан талдай алатын, теориялық негіздер мен практикалық дағдыларға ие жоғары кәсіби тарихшы маман ретінде қалыптасады.

5

ОН5

3

ТК 2.2 
A) Тарихи деректермен жұмыс жасаудың әдіс-тәсілдері

Тарихи зерттеу міндеттерін шешу үшін деректанулық зерттеудің әдіс-тәсілдерін, тарихшының кәсіби қызметі үшін қажет деректердегі ақпаратты талдау және өздігінше табу, тарихи деректермен жұмыс істеудің әдіс-тәсілдерін қарастырады. Жеке тектік құжаттар, мерзімді басылымдар, заң актілері және архив құжаттарын деректанулық тұрғыдан зерттейді. Тарихи деректерді өзектілігі, шынтауйттылығы және объективтілігі тұрғысынан, сонымен қатар өздігінше зерттеу жұмысын жүргізу барысында талдайды.

5

ОН4
ОН12

4

ТК 2.2 
В)Магистранттардың кәсіби бағытталған қызметін ұйымдастыру

Магистранттардың кәсіби-бағытталған қызметін ұйымдастырудың мазмұндық-процессуалдық аспектілерін қарастырады. Олардың алдына қойылған кәсіби міндеттерді өздігінше шешу, жоғарғы оқу орындарында тарихты оқытуда қолданылатын интербелсенді әдіс-тәсілдерді, оларды қолдану ерекшеліктерін, интербелсенді оқытудың жалпы нәтижелері мен тиімділігін қарастырады. Ғылыми жетістіктерді олардың қажеттілігіне сәйкес енгізудің маңыздылығын және білім алушыны өз жеке қызметінің субъектісіне айналу мүмкіндіктерін жасауды көрсетеді.  үйрету негізделген. Педагогикалық бағыттағы магистранттарды кәсіби даярлауда әртүрлі тәжірибе түрлерінің мақсатты бағытын біледі.

5

ОН4
ОН12

5

ТК 2.3                                                 А) Қазақ мемлекеттілігінің эволюциясы: теориялық-әдіснамалық мәселелер

Қазақ хандығының қалыптасуынан тәуелсіздік алғанға дейінгі теориялық-методологиялық аспектілері, Қазақстан тарихының әртүрлі кезеңдердегі мемлекеттілік нышандарының эволюциясы, аталған үрдістің кеңес үкімет орнауы тұсындағы қайшылықтығы, сонымен қатар Евразия тарихындағы қазақ мемлекетінің орнын орнын ашуға бағытталған. Қазақ мемлекеттілігінің алғышарттары мен Сыр өңірі қалаларының Қазақ хандығы үшін ролі мен маңызын айқындай алады.  Тарихи білімге сүйене отырып, заңдылықтар аясында қазақ мемлекеттілігінің алғышарттарын, қазақ мемлекетінің эволюциясында нақты тұлғалардың ролі мен маңызын талдай алады.

5

ОН8
ОН9

6

ТК 2.3   
В) Қазақстанның ортағасырлар тарихының өзекті маселелері

Ортағасырлардағы Қазақстан тарихының өзекті мәселелері: мемлекеттіліктің қалыптасуы, түркі дәуірінің ролі мен маңызы, моңғол шапқыншылығының зардаптарын ашу, қазақ мемлекеттілігінің негізі, Қазақ хандығының құрылуының күрделі процесі және дамуының тарихы қарастырылады. Қазақ мемлекеттілігінің алғышарттары мен Сыр өңірі қалаларының Қазақ хандығы үшін ролі мен маңызын айқындай алады. Тарихи білімге сүйене отырып, тарихи оқиғаларды заңдылықтар аясында талдай алады.

5

ОН8,
ОН9

Бейіндеуші пәндер циклы
Таңдау компоненті

1

ТК 3.1 
А) Ортағасырлық Шығыс ғалымдары және ойшылдарының тарихи мұралары

Ортағасырлық Шығыс ғалымдары мен ойшылдарының рухани мұрасын қарастырып, олардың әлемдік өркениетке қосқан үлесімен танысады. Әл-Хорезми, Бируни, Бабыр, әл-Фараби, Махмұд Қашқари, Жүсіп Баласағұни және т.б. мұрасын талдайды. Ортағасырларда Орталық Азияда орын алған ғылыми-мәдени ренссанстың ерекшеліктерін айқындайды. Шығыстың ұлы ойшылдарының еңбектерін, олардың идеяларын және ашуларын талдайды, сонымен қатар олардың қазіргі әлем үшін маңызын айқындайды.

6

ОН2
ОН8

2

ТК 3.1 
В) XIX-XX  ғғ. Орталық Азиядағы этнодемография
лық үрдістер

XIX-XX ғғ. Орталық Азияның полиэтникалық және мультимәдени сипатының қалыптасуын, патшалық Ресей және Кеңес үкіметінің Орталық Азияда жүргізген әлеуметтік-экономикалық реформаларының (репрессияланған халықтарды депортациялау, Ұлы Отан соғысы жылдарында халықты эвакуациялау, ХХ ғ. 30-50 жж. миграциялық үрдістер) аумақтың этнодемографиялық дамуына тигізген әсерін қарастырады. Тарихилық принцип негізінде этнодемографиялық үрдістердің  заңдылықтарын анықтай алады, аймақта қалыптасқан жағдайды түсіну мақсатында ғылыми негіздегі демографиялық және статистикалық әдістерді пайдаланады.

6

ОН2
ОН8

3

ТК 3.2
A) Жетісу өлкесін отарлау тарихы (ХІХғ.-ХХғ.басы

Жетісудың әлеуметтік-экономикалық саласындағы маңызды даму бағыттары XIX ғасырдың екінші жартысынан бастап айқын көрініс тапты. Бұл ең алдымен Жетісу өңірінде көпұлтты халықтың қалыптасу процестерімен және осы өңірде өздігінен енгізілген жаңалықтармен байланысты. Келесі бағыттар жүзеге асты: Ресей империясының өңірді отарлауы; өңірдің ресейлік саясат аясындағы саяси дамуы; шаруашылық өзгерістер; мәдениеттегі өзгерістер.

6

ОН 1
ОН 4
ОН 6
 ОН 8

4

ТК 3.2
В) Отаршылдық басқару үлгілерінің теориялық негіздері мен дамуы

Пән колониялық басқарудың теориялық тәсілдерін, империялардың шеткері аумақтарды қосып алу мен бақылау модельдерінің тарихи дамуын зерттеуге арналған. Негізгі назар тікелей және жанама басқару түрлерінің айырмашылықтарына, колониялық әкімшіліктің құрылуына, жергілікті элиталардың рөліне, сонымен қатар бұл модельдердің постколониялық кезеңдегі трансформациясына аударылады. Британ, Француз, Ресей және басқа да колониялық жүйелердің мысалдары талданады.

6

ОН 1
ОН 4
ОН 6
 ОН 8

5

ТК 3.3
A) Бірегейліктің антропологиясы

Антропологиялық бірегейліктің негізгі түсініктері мен заманауи теорияларын, «бірегейлік» ұғымының қалыптасуын, сонымен қатар қазіргі қоғамда кездесетін тұлғалықтың түрлерін қарастырады. Адамның әртүрлі топтар мен қауымдарға өзін жатқызуын қалай түсіндіретінін адам психикасының қасиетін концентрлік түрде мазмұндайды.  Әртүрлі антропологиялық белгілер мен әдістерді пайдалану арқылы басқа мәдени дәстүрді түсінбеуден туындайтын қақтығыстардың алдын алу үшін өзіндік сәйкестендіруді анықтайды, бірегейліктің жеке және әлеуметтік деңгейлерін айқындайды.

6

ОН1,
ОН2

6

ТК 3.3
В) Этнологияның теориялық-методологиялық мәселелері

Заманауи білім беру мақсаттарын, саналы және жан-жақты дамыған тұлғаларды даярлау міндеттерін басшылыққа ала отырып, этнологияның теориялық-методологиялық мәселелері мен  тарихи зерттеудің әдістерін айқындайды. Этнологияның теориялық-методологиялық мәселелерін түсіндіре алады. Зерттеуде ғылыми пікірталастар мен  дәлелдерді шешуде сыни тұрғыдан ойлау дағдылары қалыптасады. Тарихи білімді гуманистік идеалдар мен демократиялық құндылықтарды бағалауда пайдалана алады.

6

ОН1,
ОН2

7

ТК 3.4
А)Халықаралық тарих пен дипломатияны зерттеудегі жасанды интеллект

Шетелдік тарихнаманың негізгі бағыттарын, тарих ғылымының жалпы даму үрдістерін көрсететін және қолданылатын теория, концепция, әдіс-тәсілдердің сипатын білдіретін әртүрлі тарихи мектептерді қарастырады. Шетелдік тарихнаманың негізгі бағыттары, тарих ғылымының жаңа ғылыми әдістер және тәсілдерімен таныстырады. Аталған ғылымның теориялық мәселелерін айқындайды және методологияның дамуын талдайды. Сонымен қатар тарихи деректерді сынға алу мен деректанулық талдау жасай алады.

6

ОН4,
ОН8,
ОН12

8

ТК 3.4
В) Шетелдік тарихнаманың жаңа бағыттары

Шетелдік тарихнаманың негізгі бағыттарын, тарих ғылымының жалпы даму үрдістерін көрсететін және қолданылатын теория, концепция, әдіс-тәсілдердің сипатын білдіретін әртүрлі тарихи мектептерді  қарастырады. Шетелдік тарихнаманың негізгі бағыттары, тарих ғылымының жаңа ғылыми әдістер және тәсілдерімен таныстырады. Аталған ғылымның теориялық мәселелерін айқындайды және методологияның дамуын талдайды. Сонымен қатар тарихи деректерді сынға алу мен деректанулық талдау жасай алады.

6

ОН4,
ОН8,
ОН12

9

ТК 3.5 
A) Қазақ зиялыларының қоғамдық-саяси қызметі

ХХ ғасыр басындағы Қазақстанның қоғамдық-саяси өміріндегі қайшылықты үрдістер мен қазақ ұлт зиялыларының ролі, қазақ зиялыларының қалыптасуының бастаулары, олардың тәуелсіздік үшін күрес жолындағы көзқарастары мен мақсаттары,  Алаш қозғалысындағы ролінің маңызы қарастырылады. Қазақстан тарихының күрделі кезеңінің саяси оқиғалары, қазақ зиялыларының қызметін зерттеудегі өзекті мәселелер және олардың тәуелсіздікке жету жолындағы дүниетанымы мен идеяларына өздігінше баға береді.

6

ОН6
ОН8

10

ТК 3.5 
В) XIX-XX ғғ. Қазақстандағы этнодемография
лық үрдістер

XIX ғасырдың екінші жартысы-XX ғасырдағы Қазақстанның полиэтникалық құрамының қалыптасу кезеңдері мен факторлары, патшалықтың қоныс аудары саясаты, оның кеңестік дәуірде  ұжымдастыру, индустриализация, ХХ ғ. 20-30 жж. саяси репрессиялар, Қазақстанға халықтардың депортациясы, тың және тыңайған жерлерді игеру саясаттары кезінде  тереңдеуін қарастырады. Тарихи білімге сүйене отырып, тарихи оқиғаларды заңдылықтар аясында талдайды. Нақты мәселелерді шешуде өзіндік идеяларын жасайды.

6

ОН6
ОН8

11 | ТК 3.6                   А) Тарихты оқытудағы коммеморативті тәжірибелер | Жоғары оқу орынындарындағы, мектептегі және тарихи оқу үдерісіндегі коммеморативтік тәжірибелерді қолдану ерекшеліктерін, интерактивті оқытудың жалпы нәтижелері мен әсерлерін қарастырады. Тарихи білім берудегі коммеморативті тәжірибелерді зерттейді. Білімгерлерге теория мен практиканың үйлесімін, сондай-ақ тарих пәнін оқытуда қолданылатын коммеморативті тәжірибе  түрлерін көрсету. Оқытуда коммеморативті тәжірибелерді инновациялық әдіс-тәсілдер арқылы қолдана білуді қалыптастырады. | 5 | ОН 5

12

ТК 3.6                                                    В) Технологиялар мен тарих: жасанды интеллект тарихи зерттеу құралы ретінде

Бұл пән жасанды интеллекттің (ЖИ) тарихи зерттеулерде қалай қолданылатынын зерттейді. Ол технологиялық аспектілерді тарихи деректерді талдаумен біріктіріп, ғалымдарға заңдылықтарды анықтауға, үлкен көлемдегі ақпаратты талдауға және машинамен оқыту негізінде қорытындылар жасауға көмектеседі.
Курс аясында келесі тақырыптар қарастырылады: архивтік құжаттарды талдау үшін ЖИ-ді пайдалану, көне қолжазбаларды тану және түсіндіру, тарихи оқиғаларды қалпына келтіру және болашақ тарихи үрдістерді болжау. Сондай-ақ, гуманитарлық ғылымдардағы технологияларды қолдануға қатысты этикалық мәселелер талқыланады.

5

ОН 5

Міндетті компонент

1

Магистранттың ғылыми-зерттеу жұмысы

Магистранттарды отандық және шетелдік ғылымның жаңа теориялық, методологиялық және технологиялық жетістіктерімен, сонымен қатар ғылыми заманауи ғылыми зерттеу әдістерімен таныстырады. Эксперименттік мәліметтерді өңдеу және интерпретациялау, дербес ғылыми-зерттеу жұмыстарын жүргізуде тәжірибелік,  тарихи мәселелер бойынша ғылыми жұмыстарды жазуда және ғылыми материалдар жинауда дағды қалыптасады.

24

ОН1
ОН3
ОН10

2

Зерттеу практикасы

Зерттеу іс-тәжірибесі Тарих мамандығы магистранттарының оқу үрдісінде алған теориялық біліміні бекітуге, магистранттың өзіндік жеке жұмысын ұйымдастыру мен сабақ өткізуге дайындық дағдыларын үйренуге, арнайы зерттеулер бойынша компетенцияларды меңгеруге, сондай-ақ алдыңғы ғылыми жұмыстардың тәжірибесін меңгеруге бағытталған.

13

ОН1
ОН3
ОН10

3

Магистрлік диссертацияны рәсімдеу және қорғау

Магистранттың диссертациясы тиісті білім саласын дамыту үшін маңызы бар, елдің дамуы үшін айтарлықтай маңызы бар мәселенің шешімін қамтитын ғылыми-біліктілік жұмысы болуы керек.
Диссертация магистранттың өз бетінше жазылуы, ішкі бірлігі болуы, көпшілік алдында қорғау үшін ұсынылған жаңа ғылыми нәтижелер мен ережелерді қамтуы және диссертация авторының ғылымға қосқан жеке үлесі туралы куәландыруы керек.
Магистрант ұсынған жаңа шешімдер басқа белгілі шешімдермен салыстырғанда дәлелденіп, бағалануы керек.

8

ОН1
ОН3
ОН10

2.3 Білім беру бағдарламасының құрылымы
Білім беру бағдарламасының құрылымы Жоғары және жоғары оқу орнынан кейінгі білім берудің мемлекеттік жалпыға міндетті стандарттарына сәйкес әзірленді (Қазақстан Республикасы Ғылым және жоғары білім министрінің 2022 жылғы 20 шiлдедегi № 2 бұйрығы) сәйкес әзірленді.
2.4  Оқу үдерісінде пайдаланылатын инновациялық технологиялар мен оқыту әдістері
7М01601 Тарих ББ бойынша түлектердің түйінді құзыреттіліктері мен оқу нәтижелерін қалыптастыру мақсатында профессор-оқытушылар құрамы төмендегідей инновациялық технологиялар мен оқыту әдістерін пайдаланады:
•	Цифрлық және ақпараттық-коммуникациялық технологиялар (LMS, интерактивті платформалар, цифрлық білім беру ресурстары);
•	Жасанды интеллект құралдарын қолдану арқылы оқыту;
•	Жекелендірілген және бейімделген оқыту;
•	Жобалық және зерттеуге негізделген оқыту (project-based, research-based learning);
•	Кейс-әдіс және нақты кәсіби жағдайларды талдау;
•	Проблемалық оқыту;
•	Сын тұрғысынан және аналитикалық ойлауды дамыту технологиялары (Венн диаграммасы, ЖИГСО, миға шабуыл және т.б.);
•	Командалық және шағын топтардағы жұмыс;
•	Аударылған (перевёрнутый) сынып (flipped classroom) және аралас оқыту (blended learning);
•	Геймификация және симуляциялық оқыту әдістері;
•	Пәнаралық оқыту;
•	Тәжірибеге негізделген оқыту.
Шектеу іс-шаралары жүзеге асырылған, төтенше жағдай енгізілген, әлеуметтік, табиғи және техногендік сипаттағы төтенше жағдайлар туындаған жағдайда, оқу процесін ұйымдастыру қашықтықтан білім беру технологияларын қолдана отырып, онлайн режимінде немесе аралас форматта іске асырылуы мүмкін. Онлайн режиміндегі оқу сабақтары нақты уақыт режимінде оқытудың өзара іс-қимыл процесін көздейді: бейнеконференциялар (GoogleMeet, Skype, Discord, MOODLE, ZOOM, Google Classroom, Microsoft Teams, Hangouts, Cisco WebEx Meetings және т.б.).

2.5  Мүгедектігі бар және ерекше білім беру қажеттіліктері бар адамдар үшін білім беру бағдарламасын іске асыру шарттары
Білім беру бағдарламасы бойынша білім алушылар контингентінде ерекше білім алу қажеттілігі бар тұлғалар болған жағдайда білім беру бағдарламасы білім алушылардың ерекше білім алу қажеттіліктеріне бейімделеді.
Ерекше білім беру қажеттіліктері бар тұлғалар үшін олардың денсаулық жағдайын ескере отырып, "Дене шынықтыру" пәнін игерудің ерекше тәртібі белгіленеді. Денсаулығында  мүмкіндіктері шектеулі тұлғалар үшін іс-тәжірибеден өту орындарын таңдау білім алушылардың денсаулық жағдайын және қол жетімділік талаптарын ескере отырып жүзеге асырылады. ЖОО-да ағымдағы, аралық және қорытынды аттестаттауды өткізу мүмкіндігі шектеулі тұлғалардың жеке психофизикалық ерекшеліктерін ескереді. Ерекше білім беру қажеттіліктері бар білім алушылар олардың денсаулығын шектеуге бейімделген нысандарда баспа және (немесе) электрондық білім беру ресурстарымен қамтамасыз етіледі.
Ерекше білім беру қажеттіліктері бар білім алушыларды әлеуметтік бейімдеу үшін үздіксіз және кешенді сипатқа ие жеке сүйемелдеу қарастырылған. Ерекше білім беру қажеттіліктері бар білім алушыларды алып жүру білім беру үдерісінің мақсаттарымен, мазмұнымен және әдістерімен анықталады, қажетті құзыреттілікті уақтылы қалыптастыруға кедергі келтіретін білім беру бейімделуінің пайда болған мәселелерінің алдын алуға бағытталған.
Сүйемелдеу қамтиды:
- инклюзивтік оқыту жағдайындағы оқу процесінің кестесіне сәйкес ерекше білім беру қажеттіліктері бар білім алушылардың оқуын бақылауға бағытталған ұйымдастырушылық-педагогикалық сүйемелдеу;
- оқыту, қарым-қатынас және әлеуметтік бейімделуде проблемалары бар ерекше білім беру қажеттіліктері бар білім алушыларға психологиялық-педагогикалық сүйемелдеу білім алушының жеке басын зерделеуге, дамытуға және түзетуге және құзыреттілікті қалыптастырудың тәсілдері, психодиагностикалық әдістер, тұлғалық бұрмалауды психологиялық алдын алу және түзету көмегімен бағытталған;
- ерекше білім беру қажеттіліктері бар білім алушылардың бейімделу мүмкіндіктерін арттыруға бағытталған міндеттерді шешуді көздейтін алдын-ала отырып, сауықтыра сүйемелдеу;
- ерекше білім беру қажеттіліктері бар білім алушылардың табысты оқуына байланысты әлеуметтік сипаттағы міндеттердің кең спектрін шешетін әлеуметтік қолдау. Тұрмыстық мәселелерді шешуге, жатақханада тұруға, көлік мәселелеріне, әлеуметтік төлемдерге, материалдық көмек көрсетуге, бос уақытын, жазғы демалысты ұйымдастыруға, оларды студенттің өзін-өзі басқаруға, тартуға, еріктілер қозғалысын ұйымдастыруға және т.б. ықпал етеді.

3 БІЛІМ БЕРУ БАҒДАРЛАМАСЫНЫҢ ҚАМТАМАСЫЗ ЕТІЛУІ

3.1 Кадрлық ресурстар 
Жоғары және (немесе) жоғары оқу орнынан кейінгі білім беретін ұйымдардың білім беру қызметіне қойылатын біліктілік талаптарын және оларға сәйкестікті растайтын құжаттар тізбесін бекіту туралы Қазақстан Республикасы Ғылым және жоғары білім министрінің 2024 жылғы                    5 қаңтардағы №4 бұйрығына сәйкес жасақталған.

3.2	Материалдық-техникалық база
Университет 3 оқу корпусымен, оқу-зертханалық кешенмен, кітапханамен, 3 жатақханамен, Балқаш көліндегі «Құлагер» оқу-сауықтыру полигонымен, «Қарлығаш» спорттық-білім полигонымен, 1000 орындық стадионмен қамтамасыз етілген.
БББ материалдық-техникалық базасы «Білім беру қызметіне қойылатын біліктілік талаптарын және оларға сәйкестікті растайтын құжаттардың тізбесін бекіту туралы» Қазақстан Республикасы Ғылым және жоғары білім министрінің 2024 жылғы 5 қаңтардағы №4 бұйрығына сәйкес жасақталған.

3.3 Ақпараттық-кітапханалық қамтамасыз ету
«Білім беру қызметіне қойылатын біліктілік талаптарын және оларға сәйкестікті растайтын құжаттардың тізбесін бекіту туралы» Қазақстан Республикасы Ғылым және жоғары білім министрінің 2024 жылғы 5 қаңтардағы №4 бұйрығына сәйкес жасақталған.

3.4 Әлеуметтік ресурстар
Университетте қосымша және бейресми білім беру бағдарламаларын іске асыратын Құзыреттер және қосымша білім беру орталығы жұмыс істейді. Орталық базасында университет білім алушылары микробіліктілік бағдарламалары, студенттерге арналған түрлі қосымша білім беру бағдарламалары, оның ішінде шет тілдері (ағылшын, түрік, қытай) бойынша қосымша білім беру бағдарламалары бойынша оқудан өте алады, ағылшын тілін білудің халықаралық деңгейін растау IELTS емтиханын тапсыруға дайындала алады.
Білім алушылардың ғылыми-зерттеушілік құзыреттіліктерін дамыту мақсатында Ғылыми жобалар және технологияларды коммерцияландыру кеңсесі, «Enactus Zhetysu» командасы жұмыс істейді. Университеттің ұйымдастыруымен жыл сайын дәстүрлі түрде жас ғалымдардың ғылыми және ғылыми-техникалық қызметінің нәтижелерін коммерцияландыру жобаларын гранттық қаржыландыруға арналған «Jas ǵalym» байқауы және «Startup» инновациялық идеялар мен жобалар конкурсы ұйымдастырылады. Байқаулар аясында жаңашыл идеялар мен тың бастамалар қаржыландырылып, коммерцияландыру міндеттері орындалады. Ғылыми жобаларды сәтті жүзеге асыру үшін жоспарлы түрде семинарлар, тренингтер, кеңес беру жұмыстары жүргізіледі. Бұл білім алушылардың өз қабілеттерін жетілдіріп, тәжірибе жинақтауына мүмкіндік береді. «Enactus Zhetysu» командасы жыл сайын ғылыми-зерттеу қызметі және кәсіпкерлік бағытына қызығушылық танытатын студенттерді өз қатарына қабылдайды. Білім алушылар ұйым аясында байқаулар мен шараларға қатысып, жеке шеберліктерін арттырады.
Оқудан бос уақытта білім алушылар спорт залдарында және бірнеше спорт түрлері бойынша секцияларға тегін қатыса алады. Бұл бағытта университеттің спорт клубы белсенді жұмыс жүргізеді, ол салауатты өмір салты құндылықтарын қалыптастырумен және насихаттаумен, еркін таңдалған спорт түріндегі қажеттіліктері мен қабілеттерін көрсету үшін білім алушыларды командаларға біріктірумен, дене шынықтыру-спорттық және сауықтыру іс-шараларын ұйымдастырумен және өткізумен, жастардың әртүрлі деңгейдегі спорттық жарыстарға қатысуын ұйымдастырумен айналысады.
Университеттің спорттық базасында ұзындыққа секіруге, граната лақтыруға және жүгіру жолдарына арналған секторлар, стандартты футбол алаңы бар көпфункционалды стадион, бокс, гимнастика, күрес залдары және заманауи спорттық жабдықтармен жабдықталған тренажер залы кіреді. 
Университетте әлеуметтік өзара іс-қимыл құзыреттерін, белсенді өмірлік ұстанымды, азаматтық өзіндік сананы, өзін-өзі ұйымдастыру мен өзін-өзі басқаруды, сондай-ақ жүйелі-әрекеттік сипаттағы дағдыларды қалыптастыру үшін қолайлы жағдайлар жасалған.
Университеттің әлеуметтік-мәдени ортасында студенттердің шығармашылық белсенділігін дамыту мәселелерімен Жастар саясаты және әлеуметтік даму бөлімі мен Мәдени-шығармашылық жұмыс жөніндегі бөлімі айналысады. Студенттердің жан-жақты шығармашылық қабілеттерін ашу мақсатында университетте Қазақстан халқы Ассамблеясының кафедрасы, Қазақстан студенттері Альянсы, Enactus, би және вокалды-аспаптық ансамбльдер, студенттік театр, пікірсайыс клубы, волонтерлік клубтар, КВН командалары, әдеби және зияткерлік клубтар, «Жасыл Ел» еңбек жасағы, қоғамдық полиция көмекшілерінің «Жас қыран» бірлестігі, «Ерлік» әскери-патриоттық клубы және басқа да ұйымдар жұмыс істейді.

4. БІЛІМ БЕРУ БАҒДАРЛАМАСЫН
ДАМЫТУ ЖОСПАРЫ

№ | Іс-шаралардың мазмұны | Іске асыру мерзімі | Жауаптылар
Оқу-әдістемелік бағыт
1 | Тарих пәні мұғалімінің кәсіби құзыреттілігін, дағдыларын, мәдениетін қалыптастыруға бағытталған пәндердің мазмұнын жаңарту | 2026-2028 | Кафедра меңгерушісі, ПОҚ
2 | Педагогикалық шеберлік орталығы «Назарбаев Зияткерлік мектептебі» ДББҰ ұйымдастыратын курстарда біліктілікті арттыру. | 2026-2028 | Кафедра меңгерушісі, ПОҚ
Ғылыми-зерттеу бағыты
1 | Тарих студенттерінің ғылыми-зерттеу жұмыстарын ұйымдастыру бойынша ғылыми семинар өткізу | 2026-2028 | Кафедра меңгерушісі, ПОҚ
2 | Ұсыныс бойынша жобаларға қатысу | 2026-2028 | Кафедра меңгерушісі, ПОҚ
Тәрбиелік бағыт
1 | Облыстық, республикалық мәдени іс-шараларға белсенділік таныту. | 2026-2028 | Кафедра меңгерушісі, ПОҚ
Біліктілік арттыру
1 | «Өрлеу» БАҰО ұйымдастырған курстарда біліктілікті арттыру | 2026-2028 | Кафедра меңгерушісі, ПОҚ
2 | Семинар, тренигтарға қатысу. | 2026-2028 | Кафедра меңгерушісі, ПОҚ
Кәсіптік бағдар жұмысы
1 | Тарих пәні мұғалімдерін даярлау бойынша еңбек нарығын зерттеу үшін Талдықорған қаласындағы білім беру ұйымдарының өкілдерімен семинар өткізу | 2026-2028 | Кафедра меңгерушісі, ПОҚ
2 | «Атамекен» рейтингтеріне қатысу, қорытындылар мен ұсыныстарға негізделген БББ әзірлеу | 2026-2028 | Кафедра меңгерушісі, ПОҚ